
                                                 Nr.23/40/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea Legii nr.111/1996 privind desfăşurarea în siguranţă, autorizarea şi controlul activităţilor nucleare, republicată, transmis cu adresa nr.P.l.x 4 din 21 februarie 2011.


În raport de obiectul şi conţinutul său, proiectului de lege face parte din categoria legilor ordinare.



În conformitate cu dispoziţiile art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
PREŞEDINTE,

Iulian Iancu

                                                                   Nr.23/40/2011
R A P O R T

asupra propunerii legislative pentru modificarea Legii nr.111/1996 privind desfăşurarea în siguranţă, autorizarea şi controlul activităţilor nucleare, republicată


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea Legii nr.111/1996 privind desfăşurarea în siguranţă, autorizarea şi controlul activităţilor nucleare, republicată, transmisă cu adresa nr.P.l.x 4 din 21 februarie 2011, înregistrată la comisie sub nr.23/40 din 22 februarie 2011.
          Comisia juridică, de disciplină şi imunităţi şi Comisia pentru buget, finanţe şi bănci au avizat favorabil propunerea legislativă, cu avizele nr.Pl-x 4/2011, respectiv nr.40/2.03.2011, iar Comisia pentru muncă şi protecţie socială şi Comisia pentru apărare, ordine publică şi siguranţă naţională au avizat negativ, cu avizele nr. 27/67 din 3.03.2011, respectiv nr. 32/42/1.03.2011.


Consiliul Legislativ, cu avizul nr.1482 din 9 decembrie 2010, a avizat favorabil propunerea legislativă cu observaţii şi propuneri care nu au fost preluate de iniţiatori.


Propunerea legislativă are ca obiect de reglementare modificarea Legii nr.111/1996 privind desfăşurarea în siguranţă, reglementarea, autorizarea şi controlul activităţilor nucleare, republicată, cu modificările şi completările ulterioare, în sensul ca autoritatea naţională competentă în domeniul nuclear, respectiv Comisia Naţională pentru Controlul Activităţilor Nucleare, instituţie publică de interes naţional cu personalitate juridică, care în prezent se află în subordinea Guvernului şi este coordonată de primul-ministru, printr-un consilier de stat, să se subordoneze Parlamentului, în vederea asigurării capabilităţii acestei instituţii pentru a-şi îndeplini atribuţiile stabilite prin lege.


Membrii Comisiei pentru industrii şi servicii au examinat proiectul de lege în şedinţa din 8 martie 2011 şi au hotărât, cu majoritate de voturi, să propună Plenului Camerei Deputaţilor, adoptarea propunerii legislative cu amendamente admise.


La lucrările comisiei au fost prezenţi 24 de deputaţi din totalul de 25 de membri ai comisiei.
Din partea CNCAN a participat doamna Preşedinte Vajda Borbala.

          În raport de obiectul şi conţinutul său, proiectul de lege face parte din categoria legilor ordinare.



În conformitate cu dispoziţiile art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

A M E N D A M E N T E     A D M I S E
	Nr.

crt.
	Textul Legii nr.111/1996, cu modificările şi completările ulterioare


	Textul propunerii legislative
	Amendamente admise
	Motivaţia


	0
	1
	2
	3
	4

	1
	
	Titlul propunerii legislative

LEGE

pentru modificarea Legii nr.111/1996 privind desfăşurarea în siguranţă, 

autorizarea şi controlul activităţilor nucleare, republicată

	Titlul propunerii legislative

LEGE

pentru modificarea Legii nr.111/1996 privind desfăşurarea în siguranţă, autorizarea şi controlul activităţilor nucleare

Comisia pentru industrii şi servicii


	Conform normelor de tehnică legislativă

	2
	
	Articol 1 – Legea nr.111/1996 privind desfăşurarea în siguranţă, autorizarea şi controlul activităţilor nucleare, republicată, se modifică după cum urmează:


	Articol I – Legea nr.111/1996 privind desfăşurarea în siguranţă, autorizarea şi controlul activităţilor nucleare, republicată în Monitorul Oficial al României, Partea I, nr.552 din 27 iunie 2006, cu modificările şi completările ulterioare, se modifică după cum urmează:
Comisia pentru industrii şi servicii


	Conform normelor de tehnică legislativă


	0
	1
	2
	3
	4

	3.
	Art. 4 (1) Autoritatea naţională competenta în domeniul nuclear, care exercita atributiile de reglementare, autorizare si control prevazute în prezenta lege, este Comisia Nationala pentru Controlul Activitatilor Nucleare, institutie publica de interes national, cu personalitate juridica, cu sediul în municipiul Bucuresti, condusa de un presedinte cu rang de secretar de stat, coordonata de primul-ministru, prin Cancelaria Primului-Ministru.
(2) Regulamentul privind organizarea si functionarea Comisiei Nationale pentru Controlul Activitatilor Nucleare, denumita în continuare Comisia, se aproba prin hotarâre a Guvernului.

 (3) abrogat de Art. 14, litera E. din Ordonanţa de urgenţă 1/2010 )

(4) Taxele de autorizare a activitatilor prevazute la art. 2 se fac venit la bugetul de stat.

 (5) abrogat de Art. 14, litera E. din Ordonanţa de urgenţă 1/2010 )
(6) Comisia poate avea în subordine institute tehnice-suport, înfiintate prin hotarâre a Guvernului.
	1. Articolul 4 se modifică şi va avea următorul cuprins:

„(1) Autoritatea naţională competentă în domeniul nuclear, care exercită atribuţiile de reglementare, autorizare şi control prevăzute în prezenta lege, este Comisia Naţională pentru Controlul Activităţilor Nucleare, instituţie publică de interes naţional, cu  personalitate juridică, cu sediul în municipiul Bucureşti, condusă de un director general şi aflată sub control parlamentar, prin comisiile de specialitate ale celor două Camere.

(2) Regulamentul privind organizarea şi funcţionarea Comisie Naţionale pentru Controlul Activităţilor Nucleare, denumită în continuare Comisia, se aprobă prin hotărâre a Parlamentului, în şedinţă comună a celor două Camere.

(3) Directorul general al Comisiei este numit de Parlament, cu avizul Comisiei pentru industrii şi servicii din cadrul Camerei Deputaţilor şi al Comisiei economice, industrii şi servicii din cadrul Senatului, pe o perioadă de 5 ani cu posibilitatea reînnoirii mandatului.

(4) Salariul de bază al directorului general al Comisiei este stabilit la nivelul indemnizaţiei cuvenite funcţiei de secretar de stat.

(5) Directorul general al Comisiei trebuie să îndeplinească următoarele condiţii:

a) să fie cetăţean român cu o experienţă de cel puţin 5 ani în domeniul nuclear;

b) să nu aibă menţiuni în cazierul judiciar sau să fie în curs de urmărire penală pentru săvârşirea unei infracţiuni; în cazul în care această condiţie nu este întrunită, comisiile parlamentare vor analiza în ce măsură este afectată capacitatea candidatului de a ocupa această funcţie şi vor dispune în consecinţă;

c) să nu deţină acţiuni sau părţi sociale, direct sau indirect, la societăţi comerciale cu activităţi în domeniul nuclear şi să nu facă parte din organele de conducere ale unor astfel de societăţi;

d) să nu fie membru al vreunui partid politic pe perioada exercitării mandatului.

(6) Pe durata mandatului, directorul general poate fi revocat din funcţie prin hotărâre a Parlamentului.

(7) Finanţarea Comisiei se asigură integral din venituri proprii, respectiv din tarife percepute pentru autorizarea şi controlul activităţilor nucleare, contribuţii ale organismelor internaţionale şi ale operatorilor economici, dobânzi din disponibilităţi şi încasări din alte surse, conform prevederilor legale.

(8) Taxele de autorizare a activităţilor prevăzute la art.2 se fac venit la Bugetul de stat.

(9) Bugetul anual de venituri şi cheltuieli al Comisiei se aprobă de către Parlament, în şedinţă comună a Camerelor, cu avizul Comisiei pentru industrii şi servicii din cadrul Camerei Deputaţilor şi al Comisiei economice, industrii şi servicii din cadrul Senatului.

(10) Activitatea Comisiei este analizată de Parlament prin dezbaterea raportului anual, care se prezintă pentru anul anterior şi se depune la Comisia pentru industrii şi servicii din cadrul Camerei Deputaţilor şi la Comisia economică, industrii şi servicii din cadrul Senatului până la data de 30 aprilie. Pe marginea raportului anual, comisiile întocmesc şi adoptă un raport, care se supune dezbaterii în şedinţă comun a camerelor Parlamentului.

(11) Comisia întocmeşte rapoarte specifice şi realizează studii, analize, inspecţii şi investigaţii tehnice în domeniul său de competenţă la solicitarea Comisiei pentru industrii şi servicii din Camera Deputaţilor sau a Comisiei economice, industrii şi servicii din cadrul Senatului.

(12) Personalul Comisiei este angajat şi eliberat din funcţie în conformitate cu Regulamentul de organizare şi funcţionare al Comisiei, cu contractul colectiv de muncă şi cu reglementările legale în vigoare.

(13) Comisia asistă Guvernul României în soluţionarea oricărei problematici din domeniul său de competenţă, atât în situaţii normale, cât şi în situaţii de urgenţă.

(14) Comisia participă la informarea publicului în domeniul său de competenţă, în conformitate cu prevederile legale în vigoare şi obligaţiile internaţionale.”


	Nemodificat
	

	4. 
	Art.5. - (2) Comisia elaboreaza strategia si politica de reglementare, autorizare si control în domeniul securitatii, protectia împotriva radiatiilor nucleare, control al neproliferarii armelor nucleare, protectia fizica a materialelor si instalatiilor nucleare, transportului materialelor radioactive si securitatii nucleare a gestionarii deseurilor radioactive si a combustibilului nuclear ars, ca parte a Strategiei nationale de dezvoltare a domeniului nuclear, si se aproba prin hotarâre a Guvernului.
...........................................

(7) Comisia elaboreaza Regulamentul de taxe si tarife pentru autorizarea si controlul activitatilor nucleare, ori de câte ori este necesar, cu avizul Ministerului Finantelor Publice si al Ministerului Economiei si Comertului, care se aproba prin hotarâre a Guvernului.

	2. La articolul 5, alineatul 2 se modifică şi va avea următorul cuprins:

„(2) Comisia elaborează strategia şi politica de reglementare, autorizare şi control în domeniul securităţii, protecţia împotriva radiaţiilor nucleare, control al neproliferării armelor nucleare, protecţia fizică a materialelor şi instalaţiilor nucleare, transportul materialelor radioactive şi securităţii nucleare a gestionării deşeurilor radioactive şi a combustibilului nuclear ars, ca parte a Strategiei naţionale de dezvoltare a domeniului nuclear, şi se aprobă prin hotărâre a Parlamentului.”

3. La articolul 5, alineatul 7 se modifică şi va avea următorul cuprins:

„(7) Comisia elaborează Regulamentul de taxe şi tarife pentru autorizarea şi controlul activităţilor nucleare, precum şi a altor contribuţii datorate de titularii de autorizaţie pentru desfăşurarea de activităţi în domeniul nuclear, ori de câte ori este necesar, cu avizul Ministerului Finanţelor Publice, care se aprobă prin hotărâre a Parlamentului şi se publică în Monitorul Oficial.”


	2. Alineatele (2) şi (7) ale articolului 5 vor avea următorul cuprins:

„(2) Nemodificat

(7) Nemodificat
	Conform normelor de tehnică legislativă

	5. 
	Art.31. - (2) Prevederile alin. (1) se aplica, în masura în care acordurile internationale la care România este parte o prevad, si persoanelor aprobate de Guvernul României, care efectueaza, în prezenta reprezentantilor desemnati de Comisie, controalele prevazute în acele acorduri internationale.
 (3) Personalul Comisiei care prin natura activitatii este expus actiunii radiatiilor ionizante este considerat personal expus profesional si beneficiaza de sporurile ce se acorda pentru conditiile de munca conform prevederilor legii. Lista personalului care îndeplineste conditiile de personal expus profesional, potrivit legii, este propusa de Comisie si este avizata de Ministerul Sanatatii Publice si de Ministerul Muncii, Solidaritatii Sociale si Familiei.

	4. La articolul 31, alineatul 2 se modifică şi va avea următorul cuprins:

„(2) Prevederile alin.(1) se aplică, în măsura în care acordurile internaţionale la care România este parte o prevăd, şi persoanelor aprobate de Comisia pentru industrii şi servicii a Camerei Deputaţilor şi Comisia economică, industrii şi servicii din cadrul Senatului, care efectuează, în prezenţa reprezentanţilor desemnaţi de Comisie, controalele prevăzute în acele acorduri internaţionale.”

5. La articolul 31, alineatul (3) se modifică şi va avea următorul cuprins:

„(3) Personalul Comisiei care prin natura activităţii este expus acţiunii radiaţiilor ionizate este considerat personal expus profesional şi beneficiază de sporurile ce se acordă pentru condiţiile de muncă conform prevederilor legii. Lista personalului care îndeplineşte condiţiile de personal expus profesional, potrivit legii, este propusă de Comisie şi este avizată de Comisia pentru industrii şi servicii a Camerei Deputaţilor şi Comisia economică, industrii şi servicii a Senatului, Ministerul Sănătăţii Publice şi de Ministerul Muncii, Familiei şi Protecţiei Sociale.”


	3. Alineatele (2) şi (3) ale articolului 31 vor avea următorul cuprins:

(2) Nemodificat

(3) Nemodificat
	Conform normelor de tehnică legislativă

	6. 
	 ------------
	Articol 2 – (1) În termen de 30 de zile de la intrarea în vigoare a prezentei legi, directorul general al Comisiei este numit de către Parlament.
(2) În termen de 60 de zile de la intrarea în vigoare a prezentei legi, se aprobă, de către Parlamentul României, Regulamentul privind organizarea şi funcţionarea Comisiei.


	Articol II – (1) În termen de 30 de zile de la data intrării în vigoare a prezentei legi, directorul general al Comisiei este numit de către Parlament.

(2) În termen de 60 de zile de la data intrării în vigoare a prezentei legi, se aprobă, de către Parlamentul României, Regulamentul privind organizarea şi funcţionarea Comisiei.
Comisia pentru industrii şi servicii


	Conform normelor de tehnică legislativă


                             PREŞEDINTE,                                                                             SECRETAR,
                               Iulian Iancu                                                                                Mircea Marin
Consilier parlamentar,
Silvia Vlăsceanu

